Jednotlivé skupiny motorových vozidiel, ako aj rozsah údajov, ktoré sa uvádzajú vo vodičskom preukaze, sú uvedené vo vyhláške, ktorou sa vykonáva zákon o premávke na pozemných komunikáciách. Vodičské preukazy vydávajú vecne a miestne príslušné obvodné úrady dopravy. Platnosť vodičského preukazu je časovo neobmedzená s výnimkami ustanovenými v zákone. Za taxatívne ustanovených podmienok môže príslušník Policajného zboru vodičský preukaz zadržať a bezodkladne ho odovzdať príslušnému obvodnému úradu dopravy. Tento je povinný do 15 dní odo dňa zadržania vydať rozhodnutie o zadržaní, ak dôvody tohto zadržania trvajú, alebo ak možno predpokladať, že bude uložený zákaz viesť motorové vozidlo, inak zadržaný vodičský preukaz bezodkladne vráti.
Vodičský preukaz je verejná listina, ktorou jej držiteľ preukazuje oprávnenie viesť motorové vozidlá v rozsahu v ňom uvedenom. Držiteľ vodičského oprávnenia smie viesť motorové vozidlo ustanovenej skupiny alebo podskupiny motorových vozidiel, len ak je držiteľom platného vodičského preukazu, v ktorom je vyznačené oprávnenie na vedenie takej skupiny alebo podskupiny motorových vozidiel a za podmienok v ňom uvedených. Držiteľ vodičského oprávnenia je povinný mať platný vodičský preukaz pri vedení motorového vozidla pri sebe. Vodičský preukaz vydáva a zápisy doň vykonáva okresný úrad. Vodičský preukaz vydá okresný úrad, na ktorom žiadateľ o vodičské oprávnenie zložil skúšky z odbornej spôsobilosti.
Zákon č. 315/1996 Z. z. o premávke na pozemných komunikáciách
[[Term:osvedčenie¹|osvedčenie¹]], ktorým sa preukazuje oprávnenie na vedenie [[Term:motorové vozidlo|motorového vozidla]] príslušnej skupiny
Ďurčo, P. a kol.: Bezpečnostnoprávna terminológia. 2007